
న్యూఢిల్లీ : గుజరాత్ శాసనసభ ఎన్నికల షెడ్యూలును ప్రకటించకపోవడంపై కాంగ్రెస్ ఆగ్రహం వ్యక్తం చేసింది. ఎన్నికల సంఘం నిర్ణయం వెనుక ప్రధాన మంత్రి మోదీ నేతృత్వంలోని ఎన్డీయే ప్రభుత్వం ఉందని ఆరోపించింది. మోదీ తాయిలాలు ప్రకటించేందుకు ఎన్నికల నియమావళి అడ్డు తగలకుండా చేయడానికే జాప్యం జరుగుతోందని ఆరోపించింది.కాంగ్రెస్ అధికార ప్రతినిథి రణదీప్ సింగ్ సుర్జీవాలా ఓ ట్వీట్లో ‘‘మోదీ ప్రభుత్వం తన రాజకీయ ప్రయోజనాలకు తగినట్లుగా హిమాచల్ ప్రదేశ్ శాసనసభ ఎన్నికల షెడ్యూలుతోపాటు గుజరాత్ శాసనసభ ఎన్నికల షెడ్యూలును కూడా ప్రకటించకుండా వాయిదా వేసేందుకు ఎన్నికల సంఘంపై ఒత్తిడి తెస్తున్నట్లు కనిపిస్తోంది’’ అని పేర్కొన్నారు.  మోదీ ఈ నెల 16న గుజరాత్ రాజధాని గాంధీనగర్లో బహిరంగ సభలో పాల్గొనబోతున్నారని, ఆ సభలో తాయిలాలు ప్రకటించబోతున్నారని, అందువల్లే ఎన్నికల షెడ్యూలు ప్రకటనలో జాప్యం జరుగుతోందని ఆరోపించారు. ఈ విధంగా తాయిలాలను ప్రకటించడం ఎన్నికల నియమావళికి విరుద్ధమని తెలిపారు. ఎన్నికల సమరాంగణాన్ని అన్ని పక్షాలకు సమానావకాశాలు ఉండేవిధంగా చేయవలసిన బాధ్యత ఎన్నికల సంఘానిదేనన్నారు.

newdhilly : gujarat saasanasabha ennikala shedyuulunu prakatinchakapovadampai congress aagraham vyaktam chesindi. ennikala sangham nirnayam venuka pradhaana mantri modii netrutvamloni endeeye prabhutvam undani aaropinchindi. modii taayilaalu prakatinchenduku ennikala niyamavali addu tagalakunda cheyadaanike jaapyam jarugutondani aaropinchindi.congress adhikara pratinithi ranadip sing surjiwala oo tweetlo ‘‘modii prabhutvam tana rajakeeya prayojanaalaku taginatlugaa himachal pradesh saasanasabha ennikala shedyuulutopaatu gujarat saasanasabha ennikala shedyuulunu kuudaa prakatinchakundaa vaayidaa vesenduku ennikala sanghampai ottidi testunnatlu kanipistondi’’ ani perkonnaru.  modii ee nela 16na gujarat rajadhani gandhinagarlo bahiranga sabhalo paalgonabotunnaarani, aa sabhalo taayilaalu prakatinchabotunnaarani, anduvalle ennikala shedyulu prakatanalo jaapyam jarugutondani aaropinchaaru. ee vidhamgaa taayilaalanu prakatinchadam ennikala niyamaavaliki viruddhamani telipaaru. ennikala samaraamganaanni anni pakshaalaku samaanaavakaasaalu undevidhamgaa cheyavalasina baadhyata ennikala sanghaanidenannaaru.